****

**การประชุมองค์การสมาชิกสภานานาชาติเพื่อการต่อต้านการทุจริต (GOPAC) ครั้งที่ ๖**

**ระหว่างวันที่ ๕ – ๙ ตุลาคม ๒๕๕๘**

**ณ เมืองยอกยาการ์ตา สาธารณรัฐอินโดนีเซีย**

นายกิตติ วะสีนนท์ สมาชิกสภานิติบัญญัติแห่งชาติ ในฐานะหัวหน้าคณะผู้แทน สภานิติบัญญัติแห่งชาติ จะนำคณะผู้แทนสภานิติบัญญัติแห่งชาติ จำนวน ๕ คน เดินทางไป ร่วมการประชุมองค์การสมาชิกรัฐสภานานาชาติเพื่อการต่อต้านการทุจริต (GOPAC) ครั้งที่ ๖ ระหว่าง วันที่ ๕ – ๙ ตุลาคม ๒๕๕๘ ณ เมืองยอกยาการ์ตา สาธารณรัฐอินโดนีเซีย ซึ่งการประชุมดังกล่าวเป็นการประชุมตามพันธกรณีของรัฐสภาไทย โดยมีวัตถุประสงค์หลัก เพื่อให้สมาชิกรัฐสภาและบุคคลต่างๆ ได้ร่วมมือกันทำงานเพื่อต่อต้านการทุจริต ส่งเสริม ความโปร่งใส และการตรวจสอบเพื่อสร้างคุณธรรมในการบริหารงานภาครัฐ ทั้งนี้ เจ้าภาพได้กำหนดประเด็นหลัก คือ ความยุติธรรม ความเสมอภาค และความรุ่งเรือง ภายใต้หัวข้อ การประชุม คือการนำผู้กระทำผิดฐานทุจริตขนาดใหญ่ขึ้นสู่ศาลเพื่อโลกที่ยั่งยืน ซึ่งประชาชน ทุกคนสามารถดำเนินชีวิตอย่างรุ่งเรืองและมีศักดิ์ศรี โดยมุ่งหวังให้การประชุมในครั้งนี้ได้รับ การสนับสนุนจากสมาชิกรัฐสภาในการสร้างกลไกที่เข้มแข็งเพื่อต่อต้านและป้องกันการทุจริต และสร้างความถูกต้องชอบธรรมให้แก่รัฐสภาเพื่อความเป็นอยู่ที่ดีและความเจริญรุ่งเรือง ของสังคมและประชาชนทั่วโลก

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*